open-index/open-wikipedia-markdown huggingface dataset:
Hans Skar

**Hans Albert Juel Skar** (født 14. mars 1875 i Nord-Rana, død 23. april 1971 på Snåsa) var en lærer, forfatter og lokalhistoriker som levde og virket på Snåsa hele sitt voksne liv. 

Han var født på gården Taperskar i Nord-Rana, av den ugifte piken Olava Christine Enget (1850–1888). Hun ble i 1876 gift med gårdbrukeren Hans Mikkelsen på Taperskar. Hans Skar var utdannet ved Levanger lærerskole fra 1895 til 1899.

## Lærer og straffedømt
Han kom til Snåsa høsten 1899 og var lærer i bygda fra 1899 til 1925, hele tiden på sentrumsskolen Vinje skole.

Han var den første formannen i Snåsa idrettslag i 1902, og var formann i Snåsa skytterlag i 1905. Han var litt politisk aktiv, og var formann i skolestyret 1921–23. Han var også opptatt av fiske og friluftsliv. Han eide og bodde på plassen Prestmoen fra 1907 til 1925. I disse årene var han gift med Marie Belbo (1879–1952), datter av gårdbruker og ordfører Erik Belbo.

I september 1926 ble han arrestert, tiltalt og dømt for seksuell omgang med 15 gutter som han hadde vært lærer for. Etterforskningen viste at saken hadde større omfang, og kan ha omfattet opptil 8-10 gutter fra eldste årskull hvert år gjennom hele hans tid som lærer. Skar ble dømt til 8 års fengsel. Han anket straffeutmålingen og fikk straffen nedsatt til 5 år. Han sonet i Botsfengselet i Oslo fram til januar 1929.

Skar vendte tilbake til Snåsa våren 1929. Fra 1931 til 1944 drev han Grønningseteren ved fjellsjøen Grønningen øst i Snåsafjellene, og arbeidet blant annet som gjeter. I Arbeiderbladet for 1939 omtales han som «forfatteren Hans Skar som bor alene i en hytte i fjellet». Fra 1936 eide han en heim på jorda til klokkergården Forberg, og fra 1953 til sin død i 1971 bodde han på Gammelheimen på Snåsa.
## Forfatter
Skar skrev tidlig to bøker om *Det gamle Snaasen*, basert på arkivgransking, eldre skrifter og folkeminne. Bøkene hørte til den tidligste fasen av lokalhistoriske utgivelser i Norge, og ble gjenutgitt av Snåsa historielag i 1982. 

Diktsamlingen *I ensomme stunder* (1930) er basert på inntrykk fra tiden i Botsfengselet. *Kveldane i hytta* (1932) er ei samling noveller. Boka ble gjenutgitt av Snåsa historielag i 2022.

Blant Skars etterlatte papirer finnes tre dagbøker og ett større manuskript. Dagbøkene har titler: *I Feriene* fra 1900, *Vandringer i fjeldet og Fisketurer* fra 1929–1930 og *Minner fra Grønningssetra* fra 1935–39. Manuskriptet *Mennesker og hendelser i Snåsa* er på 315 sider, og består av 250 korte artikler, datert fra 1923 til 1954. Utdrag fra dagbøkene og manuskriptet er trykt i *Kumur, årsskrift for Snåsa historielag*.

## Forfatterskap
* *Det gamle Snaasen*. 1906
* *Erindringer fra Mo i Ranen til aar 1900*. 1907
* *Det gamle Snaasen ; Snaasens kulturhistorie til aaret 1907*. 1907
* «Snåsa folkeskoles saga fra 1800 til 1923». *Nord-Trøndelag og Nordenfjeldsk Tidende* 1923 
* *I ensomme stunder*. Dikt, 1930.
* *Kveldane i hytta*. 1932
* *Fjell-samar*. Roman, 1936
* 
## Referanser
Susquehannock

**Susquehannocker**  (svensk: *minquas*) var et irokesisk folk som hadde sitt hjemland langs Susquehannafloden i Pennsylvania og i de sørlige deler av staten New York og de nordlige deler av Maryland. Susquehannockene var Irokeserforbundets tradisjonelle fiender. De ble rammet av europeiske epidemiske sykdommer, av krig og folkemord, ble fordrevet fra sitt hjemland og  utryddet. De formodentlig siste susquehannockene ble myrdet i 1763. En del ble forenet med seneca og cayuga til et nytt folk, mingos.

## Nya Sverige

Etter at Nya Sverige ble dannet allierte susquehannockene seg med den svenske kolonien. Man betraktet seg som de svenske kolonistenes beskytter og ledelsen i den svenske kolonien var meget vel bevisst om at man var avhengige av deres proteksjon. Til gjengjeld styrte susquehannockene den verdifulle pelshandelen til svenskene. For å få alliansen til å fungere solgte de svenske myndighetene ildvåpen til susquehannockene som trengte dem overfor irokeserforbundet. Svenskene sendte også soldater til susquehannockene for å lære dem bruk av våpnene. Svenskene og susquehannockene kjempet også sammen mot den engelske koloni Maryland.

## [[Etnonym]]er
Powhatanindianerne kalte susquehannockene for *sasquesahanough*, som av de engelsktalende i Maryland og Virginia ble oppfattet som *susquehannock* som er utgangspunkt for det moderne navmnet. I Pennsylvania ble de kalt *conestoga*. Lenapene kalte dem *miqui* (fremmede) som ble til svenskens og nederlandskens *minquas*. Huronene kalte dem *andastoerrhonon* som hos franskmennene ble til *andastes*.

## Referanser


## Litteratur
*Brinton, Daniel G. and the Rev. Albert S. Anthony. *Lenâpé-English Dictionary. From an Anonymous MS. in the Archives of the Moravian Church at Bethlehem, PA*. Philadelphia, PA: The Historical Society of PA, 1888.
*Illick, Joseph E. *Colonial Pennsylvania: a History*. New York: Scribner & Sons, 1976.
*Kent, Barry C. *Susquehanna's Indians*. Harrisburg: The Pennsylvania Historical and Museum Commission, 1984.
*Jennings, Francis, *The Ambiguous Iroquois Empire*, 1984, 
*Witthoft, John, *Susquehannock miscellany*, Pennsylvania Historical and Museum Commission, 1959.
*Guss, A.L., *[https://books.google.com/books?id=kTqq78kOkoUC Early Indian history on the Susquehanna: Based on rare and original documents]*, L.S. Hart printer (Harvard reprint), 1883.
*Eshleman, H.F., *[https://books.google.com/books?id=p6k-AAAAYAAJ Lancaster County Indians: Annals of the Susquehannocks and Other Indian Tribes of the Susquehanna Territory from about the Year 1500 to 1763, the Date of Their Extinction. An Exhaustive and Interesting Series of Historical Papers Descriptive of Lancaster County's Indians]*, Express Print Company (Princeton University reprint), 1909.
*Wallace, Paul A. W. *Indians in Pennsylvania*. 2nd ed. Harrisburg: The Pennsylvania Historical and Museum Commission, 2005.
Irokesiske folk

**De irokesiske folk** eller **Nadouek** utgørrs av de nordamerikanska urfolksbefolkninger som talte et irokesisk språk.

## Det nordøstre skogsområde
I det nordøstliggende skogsområdet fantes i historisk tid følgende irokesiske folk:
* Saint Lawrence-irokesere
* Huroner
*Petuner
*Wyandoter
* Nøytrale
*Wenro
*Erie
* Irokeserforbundet
**Seneca      
** Cayuga       
** Onondaga 
** Oneida       
** Mohawker  
* Mingo
* Susquehannocker

## Det sørøstre skogsområdet
I det sørøstre skogsområdet fantes i historisk tid det følgende irokesiske folk:
*Cherokeer

## Overgangsområdet
I overgangsområdet mellom det nordøstre og det sørøstre skogsområdene levde flere irokesiske folk: 
* Tuscarora
* Nottoway
* Meherrin
En kvinde i Paris

***En kvinde i Paris*** (originaltittel: *A Woman of Paris*) er en amerikansk stumfilm fra 1923 regissert av Charlie Chaplin med Edna Purviance i hovedrollen.

## Handlingsreferat
Marie St. Clair og hennes vakre kunstner Jean Millet planlegger å forlate den lille franske landsbyen, og reise til Paris hvor de planlegger å gifte seg. Kvelden før de planlegger å reise, forlater Marie huset sitt for et møte med Jean. Men Marias stefar låser henne ut av huset, og forteller henne at hun skal søke ly andre steder. Jean inviterer Marie til foreldrenes hjem, men faren hans nekter å la henne bo der. Jean eskorterer Marie til en jernbanestasjon, og lover å komme tilbake etter å ha gått hjem for å pakke. Men når han kommer hjem, oppdager han at faren hans er død. Når Jean ringer til Marie på stasjonen for å fortelle at de må utsette turen, setter hun seg på toget uten ham.

Ett år senere i Paris nyter Marie et liv i luksus som elskerinne til en velstående forretningsmann, Pierre Revel. En venn ringer og inviterer Marie til et storslått selskap i Latinerkvarteret. Hun gir Marie en adresse, men kan ikke huske om leiligheten ligger i bygningen til høyre eller til venstre. Marie går inn i feil bygning og blir overrasket over å bli møtt av Jean Millet, som deler en liten leilighet sammen med moren sin. Marie forteller Jean at hun vil at han skal male et portrett av henne. Jean begynner å male. Marie ser at han går med et svart armbånd, og spør hvorfor han er i sorg. Jean forteller Marie at faren hans døde kvelden hun reiste sin vei uten ham. Marie og Jean gjenoppliver romantikken sin, og Marie tar avstand fra Pierre Revel. Jean avslutter Maries portrett, men i stedet for å male henne med det elegante antrekket hun valgte til portrettet, maler han henne i en enkel kjole hun gikk med den kvelden hun reiste til Paris.

Jean ønsker å fri til Marie, men hans mor er kraftig imot dette. Etter en krangel går Marie tilbake til Pierre Revel. Neste kveld tar Jean med seg en pistol, og går til en eksklusiv restaurant hvor Marie og Pierre spiser. Jean og Pierre har en slåsskamp, og Jean blir kastet ut av restauranten. Jean begår deretter selvmord. Politiet tar med seg liket av Jean til leiligheten hans. Moren hans henter pistolen og går til Marie, men Marie er i studio hos Jean. Moren til Jean kommer tilbake, og oppdager Marie hulkende over kroppen til Jean. De to kvinnene forsoner seg, og vender tilbake til den franske landsbygda, hvor de åpner et hjem for foreldreløse barn i en hytte på landsbygda. Men Pierre Revel ønsker fremdeles å være sammen med Maria, og forsøker å finne henne igjen.

## Medvirkende
* Edna Purviance – Marie St. Clair
* Clarence Geldart – Maries far
* Carl Miller – Jean Millet
* Lydia Knott – Jeans mor
* Charles K. French – Jeans far
* Adolphe Menjou – Pierre Revel
* Betty Morrissey – Fifi
* Malvina Polo – Paulette
* Henry Bergman (ikke kreditert) – kelner
*Charles Chaplin (ikke kreditert) – portør

## Referanser


## Eksterne lenker
*
Henriette Augusta av Lippe-Detmold

**Henriette Augusta** (født 26. mars 1725, død 5. august 1777) var en tysk prinsesse som ble gift hertuginne av Slesvig-Holsten-Sønderborg-Glücksborg. 

Hun var datter av Simon Heinrich Adolf til Lippe-Detmold (1694–1734) og Joanna Wilhelmine av Nassau-Idstein (1700–1756). Den 19. juni 1745 giftet hun seg i Detmold med hertug Frederik av Slesvig-Holsten-Sønderborg-Glücksborg, eldste sønn av hertug Philip Ernst. 

Den 30. mai 1756 ble hun dame de l'union parfaite. Etter at ektemannen døde, kjøpte hun i 1767 Nordborg som hun flyttet hun i året etter. Her døde hun 5. august 1777 og ble i slutten av samme måned ført til Glücksborg og bisatt der. 

## Barn
Paret fikk følgende barn: 
* Sophie Magdalene (1746–1810), abbedisse fra 1782 i Vallø stift, Sjælland 
* Frederik Henrik Vilhelm (1747–1779), hertug, gift med Anna Caroline av Nassau-Saarbrücken (1751–1824)
* Luise Charlotte (1749–1812), gift med  Karl Georg Lebrecht von Anhalt-Köthen (1730–1789) 
* Juliana Wilhelmine (1754–1823), gift med Ludwig Wilhelm Geldricus Ernst zu Bentheim und Steinfurt (1756–1817)
* Simon Ludwig (1756–1760)
* Henriette Auguste (–1757)

## Referanser
Nottoway

**Nottoway** eller **cheroenhaka** er et irokesisk folk i Virginia. I dag tilhører de fleste nottoway enten *Nottoway Indian Tribe of Virginia* eller *Cheroenhaka (Nottoway) Indian Tribe*. Begge er fra 2010 anerkjente som indianerstammer av staten Virginia. Det finnes ingen indianerreservater avsatte for dem og de er ikke anerkjente av USA som «indianernasjoner».

Lingvistikken tilsier at nottoway har felles bakgrunn som folkene tuscarora og meherrin, med utgangspunktt i det samme irokesiske språk eller dialekt. Det samme støttes av tuscaroraenes muntlige historie.

## Referanser


## Litteratur
* "Cheroenhaka (Nottoway) State and Federal Recognition" , Cheroenhaka website
* Swanton, John R. *The Indian Tribes of North America*. Smithsonian Institution Bureau of American Ethnology Bulletin 145. Washington DC.: Government Printing Office, 1952.
* Hodge, Frederick W. *Handbook of North American Indians*. Washington, DC.: Government Printing Press, 1910.
Meherrin

**Meherrin** er et irokesisk folk i Nord-Carolina. De har siden 1986 vært anerkjente av staten North Carolina som en indianerstamme. Det finnes ingen indianerreservater avsatte for dem, og de er ikke anerkjente av USA som en «Indian Nation». 

Lingvistikken tilsier at meherrin har felles bakgrunn som folkene tuscarora og nottoway, med utganngspunkt i det samme irokesiske språk eller dialekt. Det samme støttes av tuscaroraenes muntlige historie.

Meherrin bodde opprinnelig i Virginia, men flyktet tidlig på 1700-tallet til Nord-Carolina for å unnslippe de engelske nybyggernes aggresjon. Nå lever det rundt 700 stammemedlemmer i nordøstlige Nord-Carolina.

## Referanser
Erie (folk)

**Erie** (eller *erieehronon*, *eriechronon*, *riquéronon*, *erielhonan*, *eriez* eller fransk *Le Nation du Chat*, var et irokesisk folk som bodde i den nordvestre delen av den nåværende staten New York og i deler av Pennsylvania og Ohio. De ble knust som egen politisk og demografisk enhet av irokeserforbundet i 1656. Siste gang *erie* nevnes som et eksisterende folk var i 1685.

*Erie* er en sammentrekning av et lengre irokesisk ord som betyr «lang hale». Indianerne bearbeidet vaskebjørnpelser, og produktene fikk påhengt dyrenes haler.

Det franske navnet - «kattefolket» - er en omtrentlig og feilatig oversettelse, de trodde først at ordet *erie* betyr «puma».

## Litteratur
* Bruce G. Trigger (utg.): *[[Handbook of North American Indians]].* Bd. 15: Northeast. Smithsonian Institution Press, Washington D.C. 1978. ISBN 0-16004-575-4
* Wilcomb E. Washburn (utg.): *Handbook of North American Indians.* Bd. 4: History of Indian-White Relations. Smithsonian Institution Press, Washington D.C. 1988. ISBN 0-16004-583-5
Lorenzo Sonego

**Lorenzo Sonego** (født 11. mai 1995 i Torino) er en italiensk profesjonell tennisspiller.

Han har 4. runde fra French Open 2020 og Wimbledon 2021 som beste Grand Slam-resultat, og har vunnet to titler på ATP-touren.

## Referanser


## Eksterne lenker
*
Victor d’Hondt

**Victor d'Hondt** (født 20. november 1841 i Gent, død 30. mai 1901) var en belgisk jurist og matematiker, og professor i sivilrett. I sitt verk fra 1878 kalt *La répresentation proportionelle* *des partis* formulerte han en metode for forholdstallsvalg, senere kalt d'Hondts metode. Metoden favoriserer de største partiene.

## Referanser
Kråkgullåsen

**Kråkgullåsen** er en ås i Halden kommune i Østfold. Den ligger rundt 15 kilometer nordøst for Halden sentrum og har en høyde på 236 meter over havet.

## Referanser
Cato Ekrene

**Cato ML Ekrene** (født 10. mars 1979 i Villavicencio, Colombia) er en norsk filmprodusent, filmregissør og manusforfatter 

Ekrene er opprinnelig fra Sveio. Han debuterte som regissør og manusforfatter med dokumentaren *[[Kampen mot vekten]]*, som hadde premiere i Haugesund i 2014.

Ekrene har produsert flere kortfilmer, musikkvideoer, dokumentarfilmer og TV-serie. For actionfilmene *Run* fra 2014 og *Run Faster* (2016) har han vunnet flere internasjonale priser. I desember 2015 fikk han sin første internasjonale nominasjon under «Beverly Hills Film Festival» for årsbeste manuset til filmen *Mango: Life Coincidences.* I 2018 vant han æresprisen under SIFF Berlin (Sunlight International Film Festival) som årets beste manusforfatter. I 2017 fikk han æresprisen «Årets ambassadør» i Sveio tildelt av ordføreren.. Totalt har han 78 internasjonale nominasjoner innen rekke sjangere.

## Filmografi
* *Mango: Life Coincidences* (spillefilm)
* *The Guardian Angel* (spillefilm)
* *The Zone of Twilight* (TV-serie)
* *Paki* (novellefilm)
* *Bond and Holmes: Antiheroines* (spillefilm)
* *Nobody Gives a F * * k* (spillefilm)
* *The Painting* (spillefilm)
* *Stalker: The Curse of the Zone* (spillefilm)
* *Rotifunk* (dokumentarfilm)
* *Det e nå det lukte gull* (musikkvideo)
* *Øyeblikk* (dokumentarfilm)
* *The Lonely Shepherd* (filmkomedie)
* *Østkant/Vestkant* (TV-serie)
* *Cannibal House: The Beginning* (kortfilm)
* *Run faster* (novellefilm)
* *The Last Journey* (animasjonsfilm)
* *Run* (kortfilm)
* *You I see* (musikkvideo)
* *On and On* (musikkvideo)
* 2014: *Kampen mot vekten* (dokumentarfilm)

## Referanser


## Eksterne lenker
*
Bifokale briller

**Bifokale briller** er briller med to forskjellige linsestyrker istedenfor én. Disse blir normalt foreskrevet personer med presbyopi («gammelmannsyn») som også krever en korreksjon for nærsynthet (myopi), langsynthet (hyperopi) og/eller astigmati (skjeve hornhinner). En utvikling av bifokale briller er progressive briller som har en jevn overgang mellom de forskjellige linsestyrkene.

Benjamin Franklin er regnet som oppfinneren av bifokale briller.

## Se også
* Synstap
* Optiker

## Eksterne lenker
* 
* «Letters on double spectacles» – Benjamin Franklins brev der bifokale briller blir beskrevet.
Visitor

**Visitor**, eller **Visitors**, kan referere til:

* Visitor (fjell), et fjellmassiv i Montenegro.
* Visitor (fengselsbesøker), en person som har avtale med fengselet om å besøke en innsatt jevnlig (Norge).
* *[[The Visitors]]*, studioalbum med ABBA.
* *[[Visitor (album)]]*, et musikkalbum fra Dadafon (2002).
Visitor (fjell)

**Visitor** er et massiv i det østlige Montenegro. Det er en del av De dinariske Alper, og omfatter foruten den høyeste toppen Visitor (2 211 moh.), toppene Goles (2 033 moh.), Zeletin (2 112 moh.) og Greben (2 196 moh.).

## Etymologi
Navnet *visitor* kommer trolig fra østromansk og betyr «drømmende». Beslektet er navnene på fjellene Durmitor og Cipitor som betyr «sovende».

## Referanser
Ylläs–Levi Ski Marathon 2019

**Ylläs–Levi Ski Marathon 2019** var et 70 km langt skirenn, som gikk fra Ylläs til Levi i Lappland nord i Finland. Dette var tredje gang rennet var en del av Ski Classics.

I tillegg til Ski Classics-rennet på 70 km ble det arrangert et langrenn på 55 km, dette ble vunnet av Petteri Mattila (herreklassen) og Niina Virtanen (kvinneklassen). 

## Resultat, herrer

## Resultat, kvinner

## Referanser


## Kilder
* Resultater

## Eksterne lenker
* Offisiell hjemmeside
Oregonspørsmålet

**Oregonspørsmålet** () var en grensetvist mellom USA og Storbritannia i første halvdel av 1800-tallet, der de begge ville ha Nordvestre Stillehavsområdet i Nord-Amerika. Også Russland hadde sine krav, og likeså Spania (Ny-Spania - 1821 Mexico).

Tvisten mellom de yo land ble løst den 15. juni 1846, da USA ved Oregonavtalen fikk hele området vest for Rocky Mountains på fastlandet sør for 49. breddegrad, og britene fikk anerkjent området nordenfor og ved kystlinjen til Alaska. 

## Referanser
Vitenskapsåret 1649

**Vitenskapsåret 1649** er en oversikt over hendelser, prisvinnere, fødte og avdøde personer med tilknytning til vitenskap i 1649.

## Matematikk
* Frans van Schooten får publisert den første latinske oversettelsen av René Descartes' «La Géométrie». Kommentarene hans gjør verket mer forståelig for et bredere matematisk fagmiljø. Oversettelsen inkluderte også Florimond de Beaunes «Notes brièves», en viktig introduksjon til Descartes' analytiske geometri. Leiden.
* Alphonse Antoine de Sarasa får publisert avhandlingen «Solutio problematis a R. P. Marino Mersenno Minimo propositi», et forsvar for Marin Mersennes geometriske metodologi. Antwerpen.

## Biologi
* John Jonston får publisert det første bindet i serien *«Historiae naturalis»*. Bindets tittel er «De piscibus et cetis» (*Om fisker og hval*). I perioden fram til 1657 ble det ytterligere seks bind, alle rikt illustrert. Frankfurt.

## Anatomi
* William Harvey får publisert avhandlingen «Exercitationes duae anatomicae de circulatione sanguinis», med den første beskrivelsen av blodomløpet. Rotterdam.

## Institusjoner
* Det halvformelle samfunnet «Oxford Philosophical Club», for naturfilosofer, holder sitt første møte. Klubben var en forløper til Royal Society i London.

## Fødsler
* 3. mars – John Floyer (død 1734), engelsk lege.

## Dødsfall
* 6. september – Robert Dudley (født 1574), engelsk-født oppdagelsesreisende.

## Referanser
Ganerødelva

**Ganerødelva** (også kalt *Ertåa*) er ei elv i Halden kommune i Østfold. Den renner fra Store Erte til munningen i Femsjøen, rundt 1,3 kilometer vest for Brekke sluser. Selve Ganerødelva er bare 900 meter lang, mens hele Ertevassdraget har en lengde på 13,8 kilometer.

## Se også
* Liste over elver i Østfold

## Referanser
Harajuku (film)

***Harajuku*** er en norsk spillefilm som hadde norgespremiere 23. november 2018. Regien var ved Eirik Svensson, og hovedrollen ble spilt av Ines Høysæter Asserson. Filmens manus var skrevet av Sebastian Torngren Wartin. 

Foran Amandaprisen 2019 ble filmen nominert til ni priser og vant i to av klassene: beste klipp ved  og  og beste lyddesign ved . Øvrige nominasjoner: beste norske kinofilm, beste regi (Eirik Svensson), beste kvinnelige skuespiller (Ines Høysæter Asserson), beste mannlige birolle (Nicolai Cleve Broch), beste filmmanus (Sebastian Torngren Wartin), beste foto () og beste originalmusikk (Fay Wildhagen og ).

## Handling
Filmtittelen henspiller på distriktet Harajuku, i den japanske hovedstaden Tokyo. Harajuku er kjent for at ungdom tilhørende cosplay-miljøet samles der, og filmens hovedperson «Vilde» kjenner en sterk tilknytning til dette stedet som hun aldri har besøkt.

Da hun får beskjed om at moren har begått selvmord, begynner hun en hvileløs vandring rundt om i Oslos gater, mens hun mentalt forflytter seg mellom virkeligheten og et imaginært Harajuku.

## Rolleliste
* Ines Høysæter Asserson som Vilde
* Nicolai Cleve Broch som Einar, Vildes far
* Ingrid Olava som Vildes stemor
* Harald Thompson Rosenstrøm som Anders
* André Sørum som Tormod
* Kjærsti Odden Skjeldal som Agnes
* Olea J.M. Sæter som Natalie
* Nina Andreassen som Marte
* Sajid Malik som Helge
* Oscar Jean som Sajid
* Benjamin Hennum Knudsen som Steffen
* Christian Tekshov som Leo
* Tao Bonnefoy Vassvik som Thomas

## Referanser


## Eksterne lenker
*
Wenro

**Wenro** eller **wenrohronon ** var et irokesisk folk som bodde i to eller tre byer øst for Niagarafallene i nåværende nordlige New York. De ble knust politisk og demografisk av Irokeserforbundet i 1638. De som unnslapp flyktet fremforalt til huronene, en del også til attawandaron. Når så disse i sin tur ble knust av  irokeserforbundet gikk de overlevende wenro samme skjebne i møte. 

## Litteratur
*Bruce G. Trigger (utg.): *[[Handbook of North American Indians]].* Bd. 15: Northeast. Smithsonian Institution Press, Washington D.C. 1978. ISBN 0-16004-575-4
Gøtelielva

**Gøtelielva** er ei elv i Aremark kommune i Østfold. Den begynner som en rekke små skogsbekker rundt Høgestang. Bekkene renner i nordlig retning og samles i Gøtelitjern. Gøtelitjern er utspring for selve Gøtelielva, som renner i nord-nordøstlig retning ned til innsjøen Remne. Fra Remne fortsetter en kort (700 meter) men stri elv ned til vassdragets munning i Asprekfjorden. Vassdraget har en samlet lengde på 9,4 kilometer.

## Se også
* Liste over elver i Østfold

## Referanser
Attawandaron

**Attawandaron** eller *de nøytrale* (fransk: *la Nation neutre*) var et irokesisk folk som bodde i 18 byer i de sørlige deler av nåværende Ontario i Canada. De ble utslettet som politisk og demografisk størrelse av irokeserforbundet i 1653. 

## Referanser
Adele Matheson Mestad

**Adele Matheson Mestad** (født 1980) er en norsk jurist. Hun er direktør for Norges institusjon for menneskerettigheter (NIM), en stilling som Stortinget oppnevnte henne til 26. mars 2019. Tidligere jobbet Matheson Mestad i ti år som advokat for Regjeringsadvokaten.

## Bakgrunn
Matheson Mestad er utdannet jurist ved Universitetet i Oslo og har en LL.M. i internasjonale studier ved New York University. I tillegg til å ha jobbet for Regjeringsadvokaten med møterett for Høyesterett, har hun arbeidserfaring fra påtaleenheten for Den internasjonale domstol for forbrytelser i Rwanda (Rwanda-domstolen) og er oppnevnt mekler hos Riksmekleren. I 2018 gjennomførte hun sjefskurset ved Forsvarets høgskole. 

I 2016 begynte hun i stillingen som assisterende direktør i NIM under institusjonens første direktør Petter Wille. Siden oktober 2018 fungerte Matheson Mestad som konstituert direktør for NIM frem til Stortinget oppnevnte henne som offisiell direktør 26. mars 2019. 

I 2020 ble hun utnevnt som medlem av regjeringens ytringsfrihetskommisjon.  

## Referanser


## Eksterne lenker
* Norges institusjon for menneskerettigheter (NIM) Besøkt 15. april 2019.
* Portrettintervju i Dagens Næringsliv 12. april 2019 (betalingsmur) Besøkt 15. april 2019.
Jussi Halla-aho

**Jussi Kristian Halla-aho** (født 1971) er en finsk politiker, som representerer Sannfinnene.

Jussi Halla-aho ble først kjent i den finske offentligheten som blogger om temaer som innvandring og politisk korrekthet. Han blitt bøtelagt for enkelte utsagn om islam og somaliere. Han ble valgt inn i bystyret i Helsingfors i 2008 og i Finlands riksdag i 2011, som representant for Sannfinnene.

Han gikk ut av nasjonalforsamlingen da han i 2014 ble valgt som medlem av Europaparlamentet. Han sluttet seg til Gruppen av europeiske konservative og reformatorer og arbeidet mye med innvandringspolitikk.

Da Halla-aho ble valgt til partileder i Sannfinnene i 2017, førte det til en partisplittelse og regjeringskrise. Sannfinnene gikk frem under hans ledelse, og han gikk av til fordel for sin foretrukne etterfølger i 2021.

I 2019 ble han på nytt medlem av Finlands riksdag, og i 2023 ble han riksdagspresident. Han stilte som Sannfinnenes presidentkandidat i presidentvalget i 2024, men kom ikke videre fra første valgomgang.

Han har doktorgrad i slavisk filologi med gammelkirkeslavisk som spesialfelt. Han har arbeidet ved russiskinstituttet ved Helsingfors universitet og ved Finlands ambassade i Kyiv.

## Referanser


## Eksterne lenker
*
Saint Lawrence-irokesere

**Saint Lawrence-irokeserne** utgjorde ett eller flere irokesiske folk som levde rundt Saint Lawrence-elven. De var jordbrukere for det meste. Den franske oppdagelsesreisende Jacques Cartier møtte dem på sine ekspedisjoner 1534-1542; allerede i 1534/35 hadde han byttehandlet til seg beverpelser fra den ved elvens øvre deler.

I 1580 rapporterte Samuel de Champlain at deres bosteder var forlatte og folket forsvunnet. Historikere og arkeologer har fremlagt flere hypoteser for å forklare deres undergang. Byen Qúebec er anlagt på stedet for en Saint Lawrence-irokesisk større by, *Stadacona*, og Montréal på stedet for *Hochelaga*. 

## Litteratur
* Roland Tremblay: *Les Iroquoiens du Saint-Laurent. Peuple du mais*, Les Éditions de l'Homme, 2006.
Paris Marathon 2019

**[[Paris Marathon]] 2019** ble arrangert 14. april 2019. Gelete Burka vant kvinneklassen med tiden 2.22.47, og Abrha Millaw vant herreklassen på 2.07.04.

## Resultater
### Elite

## Kilder
* Resultater menn og kvinner
* Resultater, IAAF

## Eksterne lenker
*
Eirik Svensson (regissør)

**Johan ''Eirik'' Svensson** (født 19. oktober 1983) er en norsk filmregissør. Han debuterte som regissør i 2010 med kortfilmen *[[Fredag (kortfilm fra 2010)|Fredag]]*. I 2012 hadde hans første spillefilm premiere, det romantiske dramaet *[[En som deg]]* med Espen Klouman Høiner i en av hovedrollene. *En som deg* var en norsk-finsk samproduksjon.

Svensson har også regissert første og andre sesong av TV-serien *[[Unge lovende]]*, som ble vist på NRK. 

Han ble nominert til Kanonprisen 2014 i klassen beste regi for *[[Natt til 17.]]* og til Amandaprisen 2019 i klassen beste regi for *[[Harajuku (film)|Harajuku]]*.

Spillefilmen *[[Før mørket]]* hadde verdenspremiere som åpningsfilm på Gøteborg Film Festival i 2025.

## Filmografi
* 2010: *Fredag* (kortfilm)
*2013: *[[En som deg]]* (spillefilm)
*2014: *[[Natt til 17.]]* (spillefilm)
* 2015: *Unge lovende*, sesong 1 (TV-serie)
* 2017: *[[Unge lovende]]*, sesong 2 (TV-serie)
* 2018: *[[Harajuku (film)|Harajuku]]* (spillefilm)
* 2020: *[[Den største forbrytelsen (film)|Den største forbrytelsen]] *(spillefilm)* *
* 2022: *[[Ammo (TV-serie)|Ammo]]* (TV-serie)
* 2025: *[[Før mørket]]* (spillefilm)

## Referanser


## Eksterne lenker
* 
*  Om Eirik Svensson på nettstedet Filmweb.no. Besøkt 15. april 2019.
Ungdomsasiamesterskapet i friidrett 2019

**[[Ungdomsasiamesterskapet i friidrett]] 2019** var den tredje utgaven av dette toårige mesterskapet for asiatiske friidrettsutøvere i alderen 15 til 17 år (U18), dvs utøvere født i 2002 og 2003. 

Mesterskapet ble arrangert fra 15. til 17. mai 2019 på Tseung Kwan O Sports Ground i Hongkong, og arrangør var Hongkongs friidrettsforbund (Hong Kong Amateur Athletic Association). Det deltok 436 utøvere fra 36 land.

Kina ble den mestvinnende nasjonen, med 12 gullmedaljer. 

## Medaljevinnere
### Menn

### Kvinner

## Medaljetabell
;Fargekode:

## Referanser


## Kilder
* Resultater 

## Eksterne lenker
* Athletics Asia
Petuner

**Petuner**, **tionontati** eller **khionontateronon**, eller **Tobacco Nation**, var et irokesisk folk som bodde i ni store byer i nåværende Ontario. De ble ødelagt politisk og demografisk av irokeserforbundet i 1649. De som unnslapp flyktet til Michigan og Wisconsin der de ble forenet med de huroner som også hadde unnsluppet irokeserne til en ny gruppegruppe, wyandotene.

## Litteratur
* Elisabeth Tooker: *An Ethnography of the Huron Indians, 1615-1649*, Syracuse University Press, 1991.
* Carl Waldman: *Encyclopedia of Native American Tribes*, 1. opplag 1988, 2. opplag 1999, 3. opplag 2006, opptrykk 2014, Infobase Publishing, s. 292 f.
* Lyal Tait: *The Petuns Tobacco Indians of Canada*, Ontario: Erie Publishers, Port Borwell 1971.
* Charles Garrad: *Iron Trade Knives on Historic Petun Sites*, i: Ontario Archaeology 13 (1969) 3-15.
* Frederick Webb Hodge: *Handbook of American Indians North of Mexico*, bind 4, U.S. Government Printing Office, 1912, s. 755 f.
Krimlind

**Krimlind** (*Tilia × euchlora*) er et løvfellende tre i lindeslekten innenfor kattostfamilien. Den antas å være en hybrid mellom lind (*Tilia cordata*) og kaukasuslind (*Tilia dasystyla*).

Den blir opptil 20 m høy med en stammediameter på 60 cm. Ingen trær eldre enn 160 år var kjent i 2000, så det kan tenkes at den kan bli større. Krona er konisk på unge trær, men blir så sylindrisk. Den er tett forgreinet, og de nederste greinene er hengende. Barken er glatt og grå på unge trær. På store stammer sprekker barken opp i langsgående, grunne furer.

Skuddene er lysegrønne, og knoppene er glatte, røde og gule. Bladene er avrundet ovale, plutselig tilspissede, fint sagtannede, 55–85 mm lange, 47–78 mm brede og med asymmetrisk, hjerteformet basis. Oversiden er glinsende gulgrønn med lysere tenner, og undersiden lysegrønn med brune hårdusker i nervevinklene. Blomstene sitter 3–7 sammen i en hengende kvast. Frukten er eggformet med fem svake lengdestriper.

Krimlind er sannsynligvis triploid og kan ikke danne spiredyktige frø. Den formeres med stiklinger. Opphavet til treslaget er usikkert, men det ble beskrevet fra et tre som vokste nær Potsdam i Preussen i 1866. Krimlind blir lite angrepet av insekter og tåler vegsalt og komprimert jord. Sølvlind og krimlind har etter 1960 i stor grad erstattet lind og storlind som gatetrær i Mellom-Europa.

## Galleri

Tilia euchlora 2017-05-16 0348.jpg|Knopper og unge blad
Tilia euchlora2.JPG|Overside av blad
Tilia euchlora3.JPG|Underside av blad
Tilia x euchlora 0002.jpg|Blomstring
Tilia euchlora 2018-10-22 3254.jpg|Frukt


## Litteratur
* 
* 
* 

## Eksterne lenker
*
Kickapoo

**Kickapoo**, egentlig *Kikapú*, er en algonkintalende indianerstamme i Nord-Amerika. Det er tre anerkjente stammer igjen i USA, én i Kansas, én i Oklahoma og én i Texas. Det er også en stamme i Coahuila i Mexico. Folket har motstått assimilering og taler fortsatt sitt eget språk. I begynnelsen av 2000-tallet var ætlingene til kickapooindianerne over 5000 i USA og cirka 300 i Mexico.

Tradisjonelt var kickapooindianerne bofaste og bodde i byer som flyttet mellom et sommerleirsted og et vinterleirsted. De dyrket mais, bønner og squash og jaktet bøfler på prærien. Kickapoosamfunnet var oppdelt i klaner som praktiserte eksogami og arv fra far til sønn.

De første beskrivelser om kickapooindianere ble foretatt av europeere ved slutten 1600-tallet. Da var de bosatte i det som i dag er det sørlige Wisconsin. På begynnelsen av 1700-tallet bosatte seg en del av stammen nær Milwaukeefloden. Etter utryddelsen av illinoisindianerne omkring 1765 flyttet denne gruppen til illinoisindianernes gamle områder i nærheten av Peoria i Illinois.

På 1800-tallet ble stammen brutt opp i smågrupper og i 1819 fikk stammen under trykk fra nybyggere overgi sine bosetninger i Illinois og flykte til Missouri og så til Kansas. 1852 tok en stor gruppe  kickapooindianere til Texas og derifra til Mexico. Etter 1873 returnerte til Oklahoma mens andre forble i Mexico, Kansas og Texas.

## Referanser


## Eksterne lenker
*
Ola G. Furuseth

**Ola Gundersby Furuseth** (født 1975) er en norsk skuespiller. Han har hatt flere filmroller og er per 2019 ansatt ved Det norske teatret i Oslo. Han er også kjent som lydbokoppleser.

## Utdannelse
Furuseth gikk et år på Romerike Folkehøgskole fra 1994 til 1995. Han tok mellomfag i teatervitenskap ved Universitetet i Oslo våren 1999. Deretter studerte han teaterfag ved Arts Educational Schools i London fra 1999 til 2002.

## Karriere
Han ble ansatt ved Trøndelag Teater i Trondheim i 2002, og var tilknyttet dette teateret frem til 2010. Etter en periode ved Teatret Vårt i Molde, ble han ansatt ved Det norske teatret i Oslo. Furuseth fikk i 2026 fast ansettelse ved Nationaltheateret.

## Filmografi (utvalg)

### Filmer

* 2018: *[[22 July]]* (rollen som statsminister Jens Stoltenberg)

### TV-serier

* 2007: *[[Seks som oss]]* (rollen som «Kurt» i to episoder)
* 2002–2006: *[[Melonas]]*
* 2013: *[[Halvbroren (TV-serie)|Halvbroren]]*
* 2014–2015: ''Kampen for tilværelsen'' (rollen som «Vidkun Rotevatn»)
* 2019: *[[Magnus (TV-serie)|Magnus]]* (rollen som «Arthur»)
* 2020: *[[Heksejakt (TV-serie)|Heksejakt]]*
* 2022: *Gutta på skauen* (rollen som «Thorvald»)
* 2023: *[[Made in Oslo]]* (rollen som «CC»)

## Referanser


## Eksterne lenker
* 
* Om Ola G. Furuseth på Det norske teatrets hjemmesider. Besøkt 15. april 2019.
Friidrett under Sommer-OL 2020 – Kvalifisering

**Kvalifiseringen til [[Friidrett under Sommer-OL 2020|friidrett]] under [[Sommer-OL 2020]]** begynner 1. mai 2019 og varer frem til 29. juni 2021.

## Kvalifiseringsstandarder
I motsetning til tidligere OL, er kvalifiseringen til 2020 basert på verdensrankingen kontra tider og krav. Utøvere som skal delta må likevel komme under visse krav, men det er til slutt verdensrankingen som bestemmer hvem som får delta. I tillegg til de vanlige kvotene vil det inviteres en del utøver via Tripartite Commission Invitation til utøvere som ikke klarer kravene og kommer fra nasjoner som ellers ikke har med utøvere.

Kvalifiseringskravene er som følger:

## Referanser
Tiit Vähi

**Tiit Vähi** (født 1947) er en estisk forretningsmann, ingeniør og politiker som var Estlands statsminister fra 1995 til 1997. Han fungerte også som statsminister i en overgangsregjering i 1992.

## Liv og virke
Han ble født den 10. januar 1947 i Valga og gikk gymnaset i Valga, deretter maskinlinjen ved Tallinns polytekniske institutt, nå Tallinns tekniske universitet, og Estlands handelshøyskole. Fra 1976 til 1989 var han direktør i et statlig trafikkselskap i Valga.

Han ble tatt opp som medlem i Sovjetunionens kommunistiske parti i 1974, men gikk ikke for alvor inn i politikken før perestrojkatiden. Fra 1989 til 1990 var han formann i transportkomiteen og transportminister i Den estiske sosialistiske sovjetrepublikk. Da Edgar Savisaar dannet en overgangsregjering fra sovjetisk styre i 1990, ble Vähi med videre som transportminister. Han sørget for å ta tilbake kontrollen over estiske lufthavner, jernbaner og havner idet Estland erklærte sin uavhengighet fra Sovjetunionen i 1991. Han ble også regjeringens spesialutsending til tungindustrien i det nordøstlige Estland, som var i et økonomisk uføre.

Fra januar til oktober 1992 var Vähi statsminister i en overgangsregjering, som for det meste var bemannet med teknokrater som ham selv. Han gjeninnførte en egen estisk valuta, som ble bundet til tyske mark, og påbegynte privatiseringen av sovjetiske statsbedrifter. Etter parlamentsvalget i september 1992 kunne han overlate posten til en parlamentarisk regjering. Vähi var ordstyrer i bystyret i Tallinn fra 1993 til 1995.

Ved parlamentsvalget i 1995 stod han i spissen for en valgallianse av Det estiske samlingspartiet, hvor han selv var formann, og Det estiske landsbygdsfolkets parti, og ble den største blokken i parlamentet. Vähi var statsminister fra 1995 til 1997, først i koalisjon med Det estiske senterpartiet, så med Det estiske reformpartiet. Vähi la seg på en noe mer forsiktig linje enn hva Mart Laar hadde gjort. Regjeringen gikk inn for jordreformer og markedsreformer for å gjøre slutt på varemangel, men måtte til slutt gå av som følge av korrupsjonsanklager.

Samlingspartiet hadde sin base i det som hadde vært nomenklaturaen i byene og ledere for mindre statsbedrifter i sovjettiden. I 1999 begynte partiet å gå i oppløsning.

Vähi har senere vært forretningsmann med mange interesser i industrien i Narva i det nordøstlige Estland. Han har tatt til orde for å forbedre forholdet mellom Estland og Russland.

## Referanser
3. serierunde i Toppserien 2019

5 kamper i **3. serierunde i [[Toppserien 2019]]** ble spilt lørdag 13. april. Den siste kampen mellom  og  på Ørn Arena ble spilt søndag 14. april

## Kampfakta

## Noter
Wuyue

**Wuyue** (kinesisk: 吴越, pinyin: *Wú Yuè*) var ett av de ti kongedømmene i Kina i tiden for De fem dynastier og ti riker. Riket ble grunnlagt av Qian Liu. Hovedstad var Hangzhou, også kalt *Xifu*. 

I 902, mot slutten av Tangdynastiet, fikk Qian Liu tittelen *Prins av Yue* og ble i 904 også *Prins av Wu*. I samband med at Tangdynastiet brøt sammen utropte Qian Liu seg til konge av Wu-Yue i 907. Rikets territorium var dagens Zhejiang og deler av det sørlige Jiangsu. I 978 ble riket invadert av Songdynastiet.

## Referanser



*
Potawatomi

**Pottawatomi**, også skrevet **pottawatomie** og **potawatomi** (blant mange varianter) er et indianerfolk som har vært å finne på Great Plains, rundt de øvre deler av Mississippi River, og de vestlige deler av De store sjøenes region. De hadde sitt eget språk, potawatomi, tilhørende den algonkinske språkfamilie. Potawatomienes ord om seg selv var  ***neshnabé***, et kognat av ordet *[[anishinaabe]]*. 

Potawatomiene inngikk i en allianse som stod seg over lang tid, kalt de tre leirbåls råd, sammen med ojibwe- og odawa (ottawa)-indianerne. I dette forbundet ble potawatomirne betraktet som «lillebror», og ble derfor omtalt som ***bodéwadmi***, et navn som betyr «vokterne av ilden» (med ansvar for å holde leirbålet ved like).

På 1800-tallet ble stadig flere av dem gradvis drevet vestover av de euro-amerikanske bosettere. Under den såkalte *[[Indian Removal]]* («indianerfordrivelsen») avstod de fleste sine eiendommer og havnet i Nebraska, Kansas og Indian Territory, nå i Oklahoma. Noen mindre grupper forble ved Det store sjøene og er der som føderalt anerkjente stammegrupper. I Canada er det over 20 stammegrupper  av dem. 

## Referanser


## Litteratur
* Bruce G. Trigger (utg.): *Northeast* (= *[[Handbook of North American Indians]].* Band 15). Smithsonian Institution Press, Washington 1978, ISBN 0-16-004575-4.
Vlado Goreski

**Vlado Goreski** (kyrillisk: Владо Горески) (født 21. april 1958 i Bitola i Jugoslavia) er en nordmakedonsk billedkunstner.

Han er utdannet ved kunstakademiet Ljubljana og har også studert kunsthistorie i Skopje.

## Kunstutstillinger

Goreski har hatt over tjue soloutstillinger og deltatt på mer enn hundre gruppeutstillinger, blant annet i Slovenia, Kroatia,Frankrike, England, Italia, Mexico og Polen.


File:01 let tus.JPG
File:02 posleden ostrov,bakropis.jpg
File:Let,maslo.JPG
File:XVII,moliv.jpg


Vlado Goreski ble i 1994 utnevnt til direktør for den internasjonale grafikktriennalen i Bitola.

Han har mottatt mange nasjonale og internasjonale priser, blant annet på den internasjonale biennalen i Iasi i Romania.

## Referanser


## Eksterne lenker
* Academia.edu
* VLADO GORESKI tutte le informazioni
* MAM Multimedia Art Magazine
U23-middelhavsmesterskapet i friidrett innendørs 2019

**U23-middelhavsmesterskapet i friidrett innendørs 2019** var et friidrettsmesterskap som ble arrangert i Miramas i Frankrike 19. januar 2019. Dette var det første U23-middelhavsmesterskapet i friidrett innendørs som ble arrangert. 

## Medaljevinnere
:*For alle resultater, se [[U23-middelhavsmesterskapet i friidrett innendørs 2019 – Resultater]]*

### Men

### Kvinner

## Medaljetabell

## Referanser


## Kilder
* Resultater
Remne

**Remne** (også kalt *Remnevannet*) er en innsjø i Aremark kommune i Østfold. Den ligger 144 meter over havet og har utløp mot nord til Asprekfjorden.

## Referanser
I frihetens bur (film fra 1912)

***I frihetens bur*** er en norsk stumfilm fra 1912, regissert og fotografert av Halfdan Nobel Roede og produsert av Internationalt Film Compagnie AS (Roedes eget selskap). Det var blant de første filmene produsert i Norge. Den ble spilt inn med 35 mm film og er 600 meter lang.  

Filmviteren Gunnar Iversen har fremholdt at *I frihetens bur* er en alternativ tittel på en annen film fra 1911 som Halfdan Nobel Roede hadde regissert, nemlig *[[Under forvandlingens lov]]*. 

Filmen har samme tittel som Gunnar Heibergs lystspill fra 1910, som først ble utgitt på trykk i 1929. Både Heibergs skuespill og stumfilmen til Roede er komedier om utroskap, men handlingsforløpene avviker ellers ganske mye fra hverandre.

## Rolleliste
* Botten Soot
* Hedvig Dietrichson
* Sæbjørn Butterdahl
* Konsul Christen Sandberg
* Bertha Ræstad
* Bugge (dansk skuespiller)

## Handling
Filmen er et lystspill om utroskap. En mann og en kvinne er gift på hver sin kant, men har innledet et forhold. Ektefellene deres oppdager utroskapen, og en av de bedratte ektefellene klarer å helle sovepulver i begges drinker. Etter at de har falt i søvn, plasserer de forsmådde ektefellene dem i hvert sitt bur.

## Referanser
Asprekfjorden

**Asprekfjorden** er en innsjø i Aremark kommune i Østfold. På grunn av oppdemmingen av Stenselva ved Brekke sluser i Halden kommune har Asprekfjorden nå samme vannspeil som de ovenforliggende innsjøene Aspern og Ara, og reguleres sammen med disse som magasin for Brekke kraftverk.

## Referanser
Anita Briem

**Anita Briem** (født 29. mai 1982) er en islandsk skuespiller som blant annet var med i filmen *[[Reisen til jordens indre (film)|Reisen til jordens indre]]*.

## Referanser


## Eksterne lenker
*
Autopulver

**Autopulver** var et norsk rockeband som startet i 1996 etter at heavy metal-bandet Jack In The Box ble oppløst. Bandet debuterte i 1997 med albumet F-words og ga også ut albumet Vapor Trails i 2000. 
Bandet hadde moderat suksess med begge de utgitte albumene i Norge og Benelux-landene.  F-Words var ukas album i Petre, og flere av singlene de ga ut ble playlistet i radio.

Bandet signerte med det belgiske plateselskapet ARS Productions og hadde gjorde det bra i Benelux-landene med en rekke større festivaljobber.

Bandet ble oppløst i 2001.

## Medlemmer
* Victor Borge – bassgitar
* Frode Lamøy – trommer
* Rune Lamøy – gitar
* Anders Hunstad – keyboard
* Dag Anders "Dagga" Rougseth – vokal

## Diskografi
### Album
* *[[F-Words]]* (1997)
* *[[Vapor Trails (Autopulver Album)|Vapor Trails]]* (2000)
Vitenskapsåret 1648

**Vitenskapsåret 1648** er en oversikt over hendelser, prisvinnere, fødte og avdøde personer med tilknytning til vitenskap i 1648.

## Oppdagelsesreiser
* juni − september – Semjon Dezjnjov gjennomfører den først beskrevne kryssing av Beringstredet.

## Astronomi
* Johannes Hevelius oppdager Månens librasjon. 

## Fysikk
* 19. september − Blaise Pascal eksperimenterer på Puy de Dôme med atmosfærisk trykk, og verifiserer Evangelista Torricellis hypotese om luftens vekt.
* Senere samme høst: Pascal publiserer resultatene fra eksperimenter med væsker i likevekt.

## Matematikk
* Mario Bettini får publisert verket «Aerarium Philosophiae Mathematicae», en ensyklopedi over matematiske kuriositeter. Bologna.

## Kjemi
* Johann Baptist van Helmont får publisert sine samlede verker posthumt, under tittelen «Ortus medicinae, vel opera et opuscula omnia». Verket er i overgnagen fra alkymi til kjemi, og inneholder resultater fra mange eksperimenter og en tidlig formulering av prinsippet om massens bevarelse. Sønnen, Franciscus Mercurius van Helmont, hadde oversaatt til latin. Utgiveren var Lodewijk Elzevir. Amsterdam

## Teknologi
* Anton van Leeuwenhoek finner opp et mikroskop, 16 år gammel. Delft.

## Biologi
* Willem Piso og Georg Marcgrave får publisert verket «Historia Naturalis Brasiliae», med beskrivelse av planter og dyreliv i Brasil.

## Fødsler
* 15. desember – Gregory King (død 1712), engelsk statistiker.
* 20. desember − Tommaso Ceva (død 1737), italiensk matematiker.

## Dødsfall
* 1. september – Marin Mersenne (født 1588), fransk matematiker.
* November 3 – John Bainbridge (født 1582), engelsk astronom.

## Referanser
Golem Korab

**Golem Korab** (albansk: *Maja e Korabit* eller *Mali i Korabit*; makedonsk: *Голем Кораб* – *Golem Korab*) er det høyeste fjellet i fjellrekken Korab, på grensen mellom Albania og Nord-Makedonia. Golem Korab er også det høyeste punktet både i Albania og Nord-Makedonia, og det fjerde høyeste på Balkan. Høyden er  moh.

## Referanser


## Eksterne lenker
*
Liste over statsledere i 1871

## Europa

* **[[Den hellige stol]]** - Pius IX, biskop av Roma (1846-1877)

## Nord-Amerika

## Sør-Amerika

## Oseania

## Eksterne lenker
* Current Rulers ABC 
* Herskere
* [CIDOB Foundation](http://www.cidob.org/es/documentacion/biografias_lideres_politicos/(filtro)/activos)
NACAC-mesterskapet i terrengløp 2019

**NACAC-mesterskapet i terrengløp 2019** ble arrangert 16. februar 2019, i Queen's Park Savannah i Port-of-Spain i Trinidad og Tobago. 

## Medaljevinnere

## Resultater

### Senior kvinner (10 km)

### Senior menn (10 km)

### Junior (U20) kvinner (6 km)

### Junior (U20) menn (8 km)

## Medaljetabell (uoffisiell)

*Note: Antall medaljer medregner både individuelle medaljer og medaljer i lagkonkurransen.

## Deltakere
Ifølge en uoffisiell telling deltok 99 utøvere fra 8 land.

* (4)
* (22)
* (4)

* (10)
* (14)
* (14)

* (8)
* (23)

## Referanser


## Kilder
* Resultater
Clarence

***Clarence*** er en amerikansk animasjonsserie for barn. Serien har gått på Cartoon Network siden 2014.

## Rollefigurer
* Clarence Wendle
* Jeff Randell
* Ryan Sumouski
* Mary Wendle
* Belson Noles

## Referanser


## Eksterne lenker
* 
*
Maja e Jezercës

**Maja e Jezercës** (albansk: *Maja e Jezercës*, «Innsjøfjellet») er det høyeste fjellet i De dinariske Alper, det nest høyeste fjellet i Albania og det syvende høyeste på Balkan, med en høyde på  moh.

## Referanser


## Eksterne lenker
*
Fossbyelva

**Fossbyelva** (også kalt *Haugebyelva*) er ei elv i Aremark kommune i Østfold. Den har utspring fra en myr like sørvest for Riksrøys 13 (Hedstenen). Elva renner derfra i nordvestlig retning, gjennom skogsterreng typisk for området. I sitt nedre løp går elva gjennom jordbruksområder, før den munner ut i innsjøen Ara ved kommunesenteret Fossby. Fossbyelva er 9,3 kilometer lang.

Nedre del av nedbørfeltet mottar avløp fra jorbruk og spredt boligbebyggelse, og er sterkt påvirket av jordpartikler ved mye nedbør. Det er stedvis utført kanalisering med steinsetting, og flere sideløp er lukket. Ved Haug finnes en eldre sagdam. Av fiskearter finnes blant annet ørekyt.

## Se også
* Liste over elver i Østfold

## Referanser
Boston Marathon 2019

**Boston Marathon 2019** ble arrangert 15. april 2019, og var den 123. utgaven av Boston Marathon.

Worknesh Degefa vant kvinneklassen med tiden 2:23:31, og Lawrence Cherono vant herreklassen på 2:07:58.  

## Resultater
### Elite

### Rullestolracing

### Håndsykkel

## Referanser


## Kilder
* Resultater

## Eksterne lenker
*
Lillestrøm Sportsklubb i 2017

## Tropp

 (til 13. juli)
 (fra 1. august)

 (fra juli)
 (til Juli)

## Overganger
### Vinter

**Inn:**

**Ut:**

### Sommer

**Inn:**

**Ut:**

## Treningskamper

## Eliteserien

### Seriekamper

## Lillestrøm 2
Lillestrøm 2 spiller i Norsk-tipping ligaen avdeling 6.

## Lillestrøm 3
Lillestrøm 3 spiller i 6. divisjon.

## Lillestrøm 4
Lillestrøm 4 spiller i 9. divisjon.

## Cupkamper

## Referanser